ਨਵੀਂ ਦਿੱਲੀ, 7 ਮਾਰਚ
ਇਥੇ ਖੇਡਿਆ ਜਾ ਰਿਹਾ 12ਵਾਂ ਵਿਸ਼ਵ ਕੱਪ ਹਾਕੀ ਟੂਰਨਾਮੈਂਟ ਅੰਪਾਇਰਿੰਗ ਦੇ ਪੱਧਰ ਅਤੇ ਵੀਡੀਓ ਰੈਫਰਲ ਪ੍ਰਣਾਲੀ ਕਾਰਨ ਵਿਵਾਦਾਂ ਵਿਚ ਘਿਰ ਗਿਆ ਹੈ। ਮਿਸਾਲ ਵਜੋਂ ਪਾਕਿਸਤਾਨ ਨੇ ਵੀਡੀਓ ਰੈਫਰਲ ਪ੍ਰਣਾਲੀ ਬਾਰੇ ਰਲਵਾਂ-ਮਿਲਵਾਂ ਪ੍ਰਤੀਕਰਮ ਦਿੱਤਾ ਹੈ ਕਿਉਂਕਿ ਉਸ ਨੂੰ ਇਸ ਪ੍ਰਣਾਲੀ ਦਾ ਜਿੱਥੇ ਨੁਕਸਾਨ ਹੋਇਆ, ਉੱਥੇ ਲਾਭ ਵੀ ਮਿਲਿਆ। ਪਾਕਿਸਤਾਨ ਨੂੰ ਇਸ ਪ੍ਰਣਾਲੀ ਦਾ ਲਾਭ ਇੰਗਲੈਂਡ ਖ਼ਿਲਾਫ਼ ਮੈਚ ਵਿਚ ਮਿਲਿਆ ਜਦੋਂ ਉਸ ਵਿਰੁੱਧ ਹੋਏ ਗੋਲ ਨੂੰ ਮੰਨਿਆ ਨਹੀਂ ਗਿਆ। ਟੀਮ ਨੂੰ ਕੱਲ੍ਹ ਦੱਖਣੀ ਅਫਰੀਕਾ ਵਿਰੁੱਧ ਮੈਚ ਵਿਚ ਇਸ ਪ੍ਰਣਾਲੀ ਦਾ ਉਦੋਂ ਨੁਕਸਾਨ ਹੋਇਆ ਜਦੋਂ ਪੈਨਲਟੀ ਕਾਰਨਰ ‘ਤੇ ਸੋਹੇਲ ਅੱਬਾਸ ਵੱਲੋਂ ਕੀਤੇ ਗੋਲ ਨੂੰ ਵੀਡੀਓ ਰੈਫਰੀ ਨੇ ਨਾਮਨਜ਼ੂਰ ਕਰ ਦਿੱਤਾ।
ਟੂਰਨਾਮੈਂਟ ਵਿਚ ਇਸ ਤਰ੍ਹਾਂ ਦੇ ਕਈ ਹੋਰ ਵਿਵਾਦਗ੍ਰਸਤ ਫੈਸਲੇ ਰਹੇ। ਖਾਸ ਤੌਰ ‘ਤੇ ਜਦੋਂ ਵੀਡੀਓ ਅੰਪਾਇਰ ਵੱਲੋਂ ਪੈਨਲਟੀ ਕਾਰਨਰਾਂ ਉਪਰ ਗੋਲਾਂ ਨੂੰ ਮਨਜ਼ੂਰ ਜਾਂ ਨਾਮਨਜ਼ੂਰ ਕੀਤਾ ਗਿਆ ਤਾਂ ਕਾਫੀ ਰੌਲਾ ਪਿਆ। ਵੀਡੀਓ ਰੈਫਰੀ ਨੇ ਜਰਮਨੀ ਦੇ ਸਟਰਾਈਕਰ ਵੱਲੋਂ ਮੋਢੇ ਤੋਂ ਉਪਰ ਹਾਕੀ ਲਿਜਾ ਕੇ ਕੋਰੀਆ ਵਿਰੁੱਧ ਕੀਤੇ ਗੋਲ ਨੂੰ ਤਾਂ ਮੰਨ ਲਿਆ, ਪਰ ਇੰਗਲੈਂਡ ਦੀ ਟੀਮ ਨੂੰ ਇਸੇ ਤਰ੍ਹਾਂ ਕੀਤੇ ਗੋਲ ਦਾ ਕੋਈ ਲਾਹਾ ਨਹੀਂ ਮਿਲਿਆ। ਕੋਰੀਆ ਤੇ ਜਰਮਨੀ ਦੇ ਇਸ ਮੈਚ ਵਿਚ ਹੀ ‘ਐਡਵਾਂਟੇਜ’ (ਚੱਲ ਰਹੀ ਖੇਡ ਦੌਰਾਨ ਬਿਨਾਂ ਰੁਕੇ ਲਾਹਾ) ਦੇਣ ਦੇ ਫੈਸਲੇ ਨੂੰ ਵੀਡੀਓ ਅੰਪਾਇਰ ਨੇ ਬਦਲ ਦਿੱਤਾ ਜਿਸ ਤੋਂ ਨਿਯਮ ਲਾਗੂ ਕਰਨ ਵਿਚ ਇਕਰੂਪਤਾ ਦੀ ਘਾਟ ਝਲਕਦੀ ਹੈ।
ਦੂਜੇ ਪਾਸੇ ਭਾਰਤ ਤੇ ਪਾਕਿਸਤਾਨ ਦੀ ਟੀਮ ਨੇ ਅਧਿਕਾਰੀਆਂ ਵੱਲੋਂ ਕੀਤੀਆਂ ਟਿੱਪਣੀਆਂ ਨੂੰ ਭਾਵੇਂ ਅਣਡਿੱਠ ਕਰ ਦਿੱਤਾ, ਪਰ ਰਿਚਰਡ ਚਾਰਲਸਵਰਥ ਦੇ ਪ੍ਰਤੀਕਰਮ ਨੂੰ ਨਜ਼ਰਅੰਦਾਜ਼ ਨਹੀਂ ਕੀਤਾ ਗਿਆ। ਖਾਸ ਗੱਲ ਇਹ ਹੈ ਕਿ ਟੂਰਨਾਮੈਂਟ ਦਾ ਡਾਇਰੈਕਟਰ ਵੀ ਚਾਰਲਸਵਰਥ ਦਾ ਹਮਵਤਨੀ ਹੈ। ਕੱਲ੍ਹ ਸਪੇਨ ਵਿਰੁੱਧ ਆਪਣੀ ਟੀਮ ਦਾ ਮੈਚ ਦੇਖ ਰਹੇ ਚਾਰਲਸਵਰਥ ਨੇ ਸਟੈਂਡ ਵਿਚ ਖੜ੍ਹੇ ਹੋ ਕੇ ਆਪਣੀ ਟੀਮ ਵਿਰੁੱਧ ਦਿੱਤੇ 7 ਵਿਚੋਂ 3 ਪੈਨਲਟੀ ਕਾਰਨਰਾਂ ਉੱਤੇ ਇਤਰਾਜ਼ ਜਤਾਇਆ, ਜੋ ਨਾਵਾਜਬ ਸੀ। ਉਨ੍ਹਾਂ ਅੰਪਾਇਰਾਂ ਦੇ ਫੈਸਲਿਆਂ ਵਿਚ ਇਕਰੂਪਤਾ ਦੀ ਘਾਟ ਦੀ ਵੀ ਸ਼ਿਕਾਇਤ ਕੀਤੀ। ਉਨ੍ਹਾਂ ਭਾਵੇਂ ਫੀਲਡ ਅੰਪਾਇਰਾਂ ਤੇ ਵੀਡੀਓ ਰੈਫਰਲ ਵਿਰੁੱਧ ਕੁਝ ਨਹੀਂ ਬੋਲਿਆ, ਪਰ ਉਨ੍ਹਾਂ ‘ਇਕਰੂਪਤਾ’ ਉੱਤੇ ਜ਼ੋਰ ਦਿੱਤਾ।
ਕਈ ਸਾਬਕਾ ਖਿਡਾਰੀਆਂ ਨੇ ਵੀਡੀਓ ਰੈਫਰਲ ਪ੍ਰਣਾਲੀ ਦੀ ਘੋਖ ਕਰਨ ਅਤੇ ਇਸ ਵਿਚ ਹੋਰ ਸੁਧਾਰ ਕਰਨ ‘ਤੇ ਜ਼ੋਰ ਦਿੱਤਾ ਤਾਂ ਕਿ ਖੇਡ ਦੀ ਰਫਤਾਰ ਪ੍ਰਭਾਵਿਤ ਨਾ ਹੋਵੇ। ਇਸ ਸਮੇਂ ਜਦੋਂ ਖੇਡ ਕਾਫੀ ਤੇਜ਼ ਹੋ ਗਈ ਹੈ ਅਤੇ ਗੇਂਦ ਇਕ ਪਾਸਿਓਂ ਦੂਜੇ ਪਾਸੇ ਜਾਣਾ ਸਿਰਫ ਸਕਿੰਟਾਂ ਦੀ ਖੇਡ ਬਣ ਗਈ ਹੈ ਤਾਂ ਵੀਡੀਓ ਰੈਫਰਲ ਨਾਲ ਕੁਝ ਸਕਿੰਟਾਂ ਦੀ ਦੇਰੀ ਪੂਰੀ ਖੇਡ ਨੂੰ ਪ੍ਰਭਾਵਿਤ ਕਰ ਸਕਦੀ ਹੈ। ਵੀਡੀਓ ਅੰਪਾਇਰ ਦੀ ਪ੍ਰਣਾਲੀ ਖੇਡ ਵਿਚ ਆਉਣ ਕਾਰਨ ਮੈਚਾਂ ਦੌਰਾਨ ਜ਼ਿਆਦਾ ਸਮਾਂ ਅਜਾਈਂ ਜਾਂਦਾ ਹੈ, ਇਸ ਲਈ ਟੀਮਾਂ ਨੂੰ ਵਾਰਮ-ਅਪ ਲਈ ਘੱਟ ਸਮਾਂ ਮਿਲਦਾ ਹੈ। ਸ਼ਨਿੱਚਰਵਾਰ ਨੂੰ ਭਾਰਤ ਤੇ ਇੰਗਲੈਂਡ ਵਿਚਕਾਰ ਮੈਚ ਤੋਂ ਪਹਿਲਾਂ ਟੀਮਾਂ ਨੂੰ ਵਾਰਮ-ਅਪ ਲਈ ਸਿਰਫ 21 ਮਿੰਟ ਮਿਲੇ।
ਕ੍ਰਿਕਟ ਤੇ ਹਾਕੀ ਵਿਚ ਵੀਡੀਓ ਅੰਪਾਇਰਿੰਗ ਦੀ ਤੁਲਨਾ ਕਰਨਾ ਵੀ ਜਾਇਜ਼ ਨਹੀਂ ਹੋਵੇਗਾ ਕਿਉਂਕਿ ਕ੍ਰਿਕਟ ਵਿਚ ਵੀਡੀਓ ਅੰਪਾਇਰ ਦੇ ਫੈਸਲੇ ਨਾਲ ਖੇਡ ਦੀ ਰਫਤਾਰ ਉੱਤੇ ਕੋਈ ਫਰਕ ਨਹੀਂ ਪੈਂਦਾ, ਪਰ ਹਾਕੀ ਵਿਚ ਤਾਂ ਕੁਝ ਸਕਿੰਟਾਂ ਦੀ ਦੇਰੀ ਸਭ ਕੁਝ ਬਦਲ ਦੇਂਦੀ ਹੈ।

ਕੀ ਕਾਰਨ ਸੀ ਕਿ ਭਾਰਤ ਅਤੇ ਇੰਗਲੈਂਡ ਵਿਚਾਲੇ ਮੈਚ ਦਾ ਵਾਰਮਅੱਪ ਸਮਾਂ ਘੱਟ ਮਿਲਿਆ?

ਟੀਵੀ ਰੈਫਰਲਾਂ ਦੇ ਕਾਰਨ ਦੂਜੇ ਮੈਚਾਂ 'ਤੇ ਸਮਾਂ ਬਰਬਾਦ ਕਰਨ ਕਾਰਨ ਭਾਰਤ ਅਤੇ ਇੰਗਲੈਂਡ ਵਿਚਾਲੇ ਮੈਚ ਨੂੰ ਘੱਟ ਵਾਰਮਅੱਪ ਸਮਾਂ ਮਿਲਿਆ।